JOYLARDA KOMPYuTERLAShTIRISh VA AXBOROT-KOMMUNIKATSIYA TEXNOLOGIYALARINI YANADA RIVOJLANTIRISh UChUN ShART-ShAROITLAR YaRATISh ChORA-TADBIRLARI TOʻGʻRISIDA
(resolution, 2022-04-05)

Davlat axborot resurslarini hisobga olishni yanada takomillashtirish, ularning roʻyxatini kengaytirish va interaktiv davlat xizmatlari koʻrsatish maqsadida Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Oʻzbekiston aloqa va axborotlashtirish agentligining Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari huzuridagi kompyuterlashtirish markazlari negizida “Axborot-kommunikatsiya texnologiyalarini rivojlantirish markazi” davlat unitar korxonalari tashkil etish toʻgʻrisidagi taklifi maʼqullansin, ularga quyidagi vazifalar yuklansin: zamonaviy xalqaro tendensiyalar va mintaqalarni ijtimoiy-iqtisodiy rivojlantirish strategiyasiga muvofiq joylarda kompyuterlashtirish hamda axborot-kommunikatsiya texnologiyalarini rivojlantirish tadbirlarini ishlab chiqish va amalga oshirish; axborot resurslarini yuritish va yangilash, mintaqalarda tashkil etilgan va tashkil etiladigan davlat axborot resurslarini va axborot tizimlarini roʻyxatdan oʻtkazishga koʻmaklashish; Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklarining veb-portallarini doimiy ravishda yangilab borish, interaktiv davlat xizmatlari, shu jumladan “bir darcha” tamoyili boʻyicha xizmatlar koʻrsatishni tashkil etish; mintaqada axborot-kommunikatsiya texnologiyalarining holatini va ularni rivojlantirish istiqbollarini doimiy ravishda tahlil qilish va uning natijalari asosida mazkur sohani takomillashtirish boʻyicha takliflar kiritish. Yangidan tashkil etilayotgan “Axborot-kommunikatsiya texnologiyalarini rivojlantirish markazi” davlat unitar korxonalari faoliyatiga normativ-metodik rahbarlik qilish Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi tomonidan amalga oshirilishi maʼlumot uchun qabul qilinsin. Ularga yuklangan vazifalarni amalga oshirish maqsadida “Axborot-kommunikatsiya texnologiyalarini rivojlantirish markazi” davlat unitar korxonalari telekommunikatsiyalar tarmoqlarini loyihalashtirish, qurish, ulardan foydalanish va ularga xizmatlar koʻrsatish faoliyatini amalga oshiradilar. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bir oy muddatda, Oʻzbekiston aloqa va axborotlashtirish agentligi bilan kelishuv boʻyicha “Axborot-kommunikatsiya texnologiyalarini rivojlantirish markazi” davlat unitar korxonalari ustavlarini belgilangan tartibda tasdiqlasinlar, davlat roʻyxatidan oʻtkazish va ustav jamgʻarmasini shakllantirish, shuningdek ularni joylashtirish hamda yuqori malakali mutaxassislar bilan taʼminlashni, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari huzuridagi kompyuterlashtirish markazlaridan oʻtkaziladigan mol-mulklarni hisobga olgan holda, zamonaviy idora va kompyuter texnikasi, aloqa vositalari bilan jihozlashni amalga oshirsinlar. Belgilab qoʻyilsinki, “Axborot-kommunikatsiya texnologiyalarini rivojlantirish markazi” davlat unitar korxonalari taʼminoti uchun xarajatlarni moliyalashtirish ularning faoliyatidan olingan mablagʻlar va qonunchilikda taqiqlanmagan boshqa manbalar hisobiga amalga oshiriladi. 3. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin. 1. Vazirlar Mahkamasining 2006-yil 20-fevraldagi 27-son qarori (Oʻzbekiston Respublikasi QT, 2006-y., 2-son, 11-modda) bilan tasdiqlangan Davlat axborot resurslari hamda ularni shakllantirish, ulardan foydalanish va ularni qoʻllab-quvvatlash uchun masʼul boʻlgan davlat organlari roʻyxatida: a) 67, 69, 72, 73, 74 va 75-pozitsiyalar quyidagi tahrirda bayon qilinsin: b) 83-3-pozitsiyadan keyin quyidagi mazmundagi 83-4 va 83-5-pozitsiyalar qoʻshilsin: v) 86-pozitsiyadan keyin quyidagi mazmundagi 86-1-pozitsiya qoʻshilsin: g) 97-pozitsiyadan keyin quyidagi mazmundagi 97-1 — 97-4-pozitsiyalar qoʻshilsin: d) 99-pozitsiyadan keyin quyidagi mazmundagi 99-1 va 99-2-pozitsiyalar qoʻshilsin: :